da de da da da da da da da da da da da da da da da da da pl da da da nl da da da sv da da da da da sv da da da da da da it da sv da da da da de en da de en da de da it en en en en nl it en en en en en da en nb en da en da la en da de da da de da sl da da da de da en da da da da da da hu da da da da en de nb da it da pl da fr da nl en de en fr it en es en sv en ja fr en de pt en ru en en en en cs pl en es ru sv fi la fr da fr da da da da da sv da da eo da da nl es da
Vandet føres ind i bygningen via stikledningen fra hovedvandledningen, der normalt er placeret i vejen. Stikledningen føres i frostfri dybde, og i bygninger med kælder føres den ind her. Ledningen er normalt forsynet med en hovedstophane i jorden under et lille sekskantet støbejernsdæksel, markeret med et V. Hovedstophanen åbnes og lukkes med en speciel T-nøgle, en fast,-firkantet nøgle,
.der kan få fat om det massive firkantrør der fører ned til den i frostfri dybde placerede hovedstophane. Husejeren har vedligeholdelsespligt for stikket.
Hvor stikledningen føres ind, anbringes en hovedafspærringsventil med en lille taphane, så hele anlægget kan tømmes herfra. Kort efter aftapningshanen er måleren placeret, efterfulgt af en ny afspærringsventil, så måleren kan udskiftes uden at hele anlægget først skal tømmes. Måleren skal sidde let tilgængelig for aflæsning.
Fra måleren fordeles vandet ud til de forskellige tapsteder og andre vandforbrugende installationer som f.eks. varmtvandsbeholderen. Alle installationer der har indbygget vandreservoir med mulighed for tilbage sug hvis hovedvandledningens tryk falder, skal forsynes med en kontraventil, der vil forhindre forurening af drikkevandet.
For at muliggøre reparation af enkeltdele af vandanlægget, indskydes afspærringshaner der hver lukker for et lille område. Normalt indskydes afspærringsventilerne umiddelbart inden taphaner, vaske- og opvaskemaskiner, m. v. således at disse kan repareres uden at hele husets vandinstallation må afbrydes på hovedafspærringsventilen. Afspærringshanerne er almindelige ventiler eller de meget mindre kulehaner, der udføres med eller uden greb. Kulehaner uden greb betjenes med en umbrachonøgle, et sekskantet stykke stål, der passer til en skrue med en indvendig sekskantet kam.
Taphaner og blandingsbatterier findes i mange typer og med forskellig måde at virke på - funktionen er den samme. Den almindelige taphane består af en overdel med en i et gevind løbende spindel, der aktiveres af grebet. På spindelen er monteret en pakning der presses ned i selve hanedelens ventilsæde. Når der lukkes for vandet, presses spindelen mod ventil sædet, hvorved vandgennemstrømningen afbrydes, hvis keglepakningen vel at mærke er blød og ubeskadiget. Pakningen bliver med tiden hård, slidt eller beskadiget af partikler, som tilføres med vandet. Taphanen begynder at dryppe, hvilket ikke alene giver et unødvendigt merforbrug af rent drikkevand, men samtidig slides der et spor i pakning og ventilsæde, der medfører at hanerne fløjter når de bruges. Sporet i ventilsædet kan normalt slibes ned med en ventilsædesliber, ellers må hanen kasseres.
Blandingsbatterier består af to sammenkoblede enkelthaner, eller en samlet et-grebsenhed, forsynet med en kulelukning eller en keramisk lukkemekanisme. Blandingsbatterier fås også termostatstyrede, så det udløbende vand hver gang holder samme temperatur. Reparation kræver normalt specialværktøj.
Alle maskiner skal ved vandindføringen være forsynet med en kontraventil, så vandet kun kan løbe til og ikke suges tilbage ved pludseligt trykfald i ledningssystemet. Visse typer kontraventiler har tendens til at dryppe lidt, hvilket der ikke er meget at gøre ved.
Afløbet fra maskinerne skal være løftet over maskinens mulige vandhøjde, normalt 50-60 cm, hvis det drejer sig om en fast installation. Gøres det ikke, er der mulighed for at maskinen suger kloakvand ind. Tilsluttes afløbet vaskens eller håndvaskens afløb, skal placeringen være så høj, at der ikke er mulighed for at vand løber ned i maskinen.
Løse afløbsslanger bør fastgøres i beslag, idet maskinens pumpe er så kraftig, at slangen nemt hopper ud af vasken med vandskade eller forbrændinger til følge.
Alle vandvarmere er forsynet med en sikkerhedsventil der udløses når trykket i tanken bliver for stort. Virker ventilen af en eller anden grund ikke, er der fare for en vandvarmereksplosion, der kan medføre alvorlige skoldninger på personer i nærheden.
Stoppes vandtilløb på hovedhane eller hovedafspærringsventil, må gasfyrede gennemstrømningsvarmere absolut ikke benyttes, idet der ikke løber nyt koldt vand frem, hvorved vandvarmeren overophedes.
Sikkerhedsventil er skal aktiveres regelmæssigt, gerne et par gange om året. Gamle typer er udført med en vægtstang forsynet med et lod. Løft vægtstangen og kontroller at vandet løber ud. Nye sikkerhedsventil er er mindre og forsynet med en skjult fjeder, hvorpå er monteret en lille tap, der trykkes ind ved afprøvningen. Tappen kan være skjult af et plastlåg, der først må tages af.
Gem i Min Samling Opret din egen Samling Send artikel til en ven Feedback
Forrige: Lås - Paskvilbeslaget
Næste: Vand - Udskiftning af pakning i taphane
Klik på den smiley du vil give denne side
Brugernes vurdering 5,0 (2 stemmer)
Siden er blevet set 1.846 gange - Se og skriv kommentarer herunder.
• Tagrender og nedløbsrør - Maling af PVC-tagrender
• Mur - revner i muren
• Vægge og skillevægge - Pudstyper
• Gulv - præcis samling af spånplader
Lav en flot hjemmeside
Kommentarer og debat mellem læsere
Din e-mail bliver ikke vist på sitet.
Få besked når der kommer en ny kommentar til denne artikel
Modtag nyhedsbrev fra antikabc.dk
Vi elsker jeres billeder ❤
Du er nu logget ind og siden er tilføjet til din Samling
Der er allerede en bruger med det brugernavn.
Beklædning Brugsgenstande Fagudtryk Farver Gamle huse Keramik/glas Latin Malerier Metal Møbler Mønter Naturmateriale Ord/udtryk Personer Pynt Religion Råvarer/materialer Samlerobjekter Smykker Stilarter Våben
hej Kan du oplyse mål på dit gnistfang 1010 ?
Malede man møbler med kalkmaling i 1800 tallet ?
Hej, Jeg ved ikke hvem der kommer med disse råd, men de er af HØJ kvalitet og yderst brugbare. 1000 tak!
Jeg har fået stjålet en ashanti ring, der er to bryster i messsing. Hvad er de værd?
Foreløbig 17.652 artikler (3.354 med billeder) • Annoncer • Kontakt • Cookie- og privatlivspolitik
Copyright © antikabc.dk 2003-2022, Alle rettigheder forbeholdes.
Vi benytter cookies til at gøre din oplevelse af sitet så god som mulig. Ved at fortsætte med at bruge sitet accepterer du cookies.
Prøv en spændende kviz
Fyringer i dele af den offentlige sektor:
Hele den offentlige sektor
Kun ved naturlig afgang
Ansæt nogle flere, den private sektor betaler
Se alle vores afstemninger her...